Hanakne naturreservat

Hanakne naturreservat er et naturreservat i Porsgrunn kommune. Det består av et område nord for Langangen. Området ble vernet 21. juni 2024. Reservatet inngår i verneplan for skogvern. Sykling, ridning og bruk av hest utenom eksisterende sti og traktorvei er forbudt. Reservatet ligger like vest for Viersdalen naturreservat som ble opprettet samtidig også for skogvern. Verneforskriften sier at formålet med vernet er «å ta vare på et område som representerer bestemte typer natur i form av alm-lindeskog, ravine-almeskog, lågurt-eikeskog, lågurt-hasselkratt samt lavlandsblandingsskog i boreonemoral sone. Området inneholder død ved, gamle, grove og hule edelløvtrær, samt sjeldne og truede arter av insekter, karplanter, sopp og lav. Det er en målsetning å beholde verneverdiene i mest mulig urørt tilstand, og eventuelt videreutvikle dem.» Referanser